Kichwa: Mchezaji nyota wa Brazil Neymar akanusha madai ya ubakaji jijini Paris\nKwa kuzingatia jina la hapo juu la makala ya kuwaziwa, fikiria makala.\n
Neymar kwa sasa anashiriki mazoezi na timu ya taifa

Kulingana na ripoti ya polisi iliowasilishwa mjini Sao Paulo , mwanamke huyo amedai kwamba shambulio hilo lilfanyika katika hoteli moja katika mji huo ambapo Neymar anaichezea klabu ya Paris St Germain PSG.

Neymar ameamua kutoa utetetezi wake kwa kurekodi video na kuonesha kile alichokiita mfululizo wa ujumbe wa Whatsapp baina yake na mwanamke huyo. 

Neymar kwa sasa yuko nchini Brazil kwenye kambi ya timu ya taifa katika maandalizi ya kombe la Copa America.

Je anakabiliwa na madai gani?

Kulingana na ushaidi wa polisi , mwanamke huyo ambaye jina lake halijatajwa alijuana na Neymar kupitia mtandao wa Instagram na Neymar akashauri wakutane Paris. 

Alimtumia tiketi ya ndege kutoka Brazil kuelekea Ufaransa mbali na kumlipia chumba cha kulala katika hoteli  ya kifahari ya Sofitel Paris arc Du Triomp. 

Mnamo tarehe 15 mwezi Mei mwanamke huyo amedai kuwa Neymar alitokea akiwa ni mlevi. 

Baada ya mazungumzo Neymar na kukumbatiana, "ikafika hatua Neymar akawa analazimisha mambo, na kwa kutumia nguvu akamuingilia mwanamke huyo bila ridhaa yake," kwa mujibu wa taarifa ya polisi. 

Mwanamke huyo alirejea Brazil siku mbili baadaye, bila kuripoti tukio hilo kwa maafisa wa polisi wa Ufaransa, kwa kuwa "alikuwa amejawa na hofu kuwasilisha malalamishi yake katika taifa geni," taarifa ya  inaendelea kueleza.

Je Neymar amesema nini?

Taarifa iyotolewa na uongozi wa mchezaji huo, imekemea vikali kile ilichokiita madai yasiyo na msingi wala haki.

Taarifa hiyo imedai kuwa Neymar ndiye amekuwa "mhanga wa  jaribio la kulazimishwa kutoa pesa" na "ushahidi wa jaribio hilo na kutokutokea kwa ubakaji utawasilishwa polisi." 

Neymar,27, amechapisha video yake ya kujitenga na tuhuma hizo katika ukurasa wake wa Instagram. 

Mchezaji huyo ambaye hajaoa ameambatanisha video hiyo na maelezo kuwa: "kutokana na kulazimishwa kutoa fedha, nalazimika kuanika maisha yangu na ya familia yangu.."

"Kilichotokea siku ile kilikuwa na faragha ya wapenzi wawili, yalikuwa ni mahusiano ya...